
Vidner  for  Kristus. 

En  evangelisk  Samtale 
-  af  Ældste   Gordon   B.    Hinckley.  - 

Lige  fra  dens  Grundlæggelse  har  Jesu  Kristi  Kirke  at' 
Sidste  Dages  Hellige  været  en  Missionær-Organisation. 
Ikke  alene  udføres  der  et  stort  Missionærarbejde  i  de  Byer 
og  Egne,  hvor  Kirken  har  haft  stor  Fremgang  og  allerede 
er  godt  organiseret,  men  Tusinder  af  Mænd  og  Kvinder 
har  forladt  deres  Hjem  i  kortere  eller  lamgere  Tid  under 
store  personlige  Ofre  af  Tid  og  Penge  for  at  prædike  Evan- 
geliet over  den  ganske  Jord. 

Et  bestemt  Maal  har  de  altid  haft  for  Øje  i  deres  Ar- 
bejde og  Forkyndelse:  Personligt  at  bære  Vidnesbyrd  om 
Jesu  Kristi  Evangeliums  Gengivelse  til  Jorden  i  denne  Tid 
og  Slægt. 

Følgende  Samtale  om  Mormonismens  Filosofi  er  taget 
fra  enMissionærs  Dagbog. 

Situationen  er  henlagt  til  Londons  K.F.U.M.'s  Forværelse 
hvor  en  Missionær  taler  med  en  kanadisk  Ven,  som  stu- 
derer ved  Londons  Universitet. 

VENNEN:  Hver  Gang  jeg  sidder  her  kommer  jeg  til  at 
tænke  paa  den  Inskription,  der  er  malet  paa  Væggen  der. 
Jeg  har  tænkt  meget  over  disse  Ord:  »Frygt  for  Herren  er 
Begyndelsen  til  Visdom.« 

MISSIONÆREN:  Der  ligger  en  Del  dybsindig  Filosofi  bag 
denne  Udtalelse.  Jeg  tror,  det  var  Job,  der  udtrykte  denne 
Tanke  midt  i  sin  Sorg.  Tror  du  paa  den? 
VENNEN:  Hvis  der  med  »Frygt  for  Herren«  menes  Ærbø- 
dighed for  Herren,  gør  jeg.  Jeg  kan  næsten  sige,  at  jeg  er 
blevet  opdraget  paa  Bibelen.  Og  til  Trods  for  nogle  af  de 
Ting,  jeg  har  hørt  paa  LaM'eanstalter  og  læst  forskellige 
Steder  anser  jeg  den  dog  stadig  for  en  Bog  af  værdifuldt 
Indhold. 

MISSIONÆREN:  Jeg  er  glad  for  at  høre  dig  sige  det.  Jeg 
deler  jo  dine  Anskuelser.  Ja,  i  Virkeligheden  tåenker  jeg 
paa  Bibelen  som  Guds  Ord.  Naturligvis  burde  man  —  naar 
man  læser  den  —  stadig  have  de  Forhold  for  Øje,  hvor- 
under den  blev  skrevet. 

VENNEN:  I  Mormoner  interesserer  mig.  Lige  meget  hvad 
I  gør,  synes  I  at  leve  og  aande  Religion.  Det  er  mægtig 
godt,  synes  jeg. 

MISSIONÆREN:  Ja  —  vi  er  Missionærer.  Og  naar  alt 
kommer  til  alt,  er  nyttig  Religion  da  ikke  forbundet  med 
alle  Faser  af  Livet? 

VENNEN:  Det  burde  den  være.  Men  jeg  er  tilbøjelig  til  at 
mene,  at  Religion  har  mistet  sit  Tag. 

MISSIONÆREN:  Det  er  du  ikke  alene  om  at  mene.  Mange 
Mennesker  er  af  samme  Anskuelse.  Men  hvorfor,  tror  du? 
VENNEN:  Først  og  fremmest,  tror  jeg,  fordi  Kristendom- 
men ikke  er  blevet  en  vital  Kraft  i  de  fleste  Menneskers 
Liv.  Kristus  er  blevet  for  meget  af  en  fjern  Abstraktion. 
MISSIONÆREN:  Hvis  nogle  af  Verdens  Forhold  og  Til- 
stande er  baseret  paa  Dømmekraft  og  Retfærdighed,  er 
Kristus  sandelig  fjernt  fra  mange  Menneskers  Liv.  Men 
lad  os  begynde  med  os  selv.  Lad  mig  spørge  dig.  Hvad  be- 
tyder Kristus  virkelig  for  dig? 

VENNEN:  Naa,  --  uden  at  være  forberedt  paa  det  direkte 
Spørgsmaal  vilde  jeg  sige  Frelse  gennem  Naade,  som  jeg 
har  hørt  det  forklaret  mange  Gange  i  Kirke. 
MISSIONÆREN:   Frelse  ved  Naade.  Jo.   Og  hvad  betyder 
det  for  dig? 

VENNEN:  Jeg  er  bange  for,  at  naar  det  kommer  dertil,  at 
jeg  skal  klarlægge  hans  Betydning  for  mit  Liv  er  jeg  lidt 
i  Vildrede.  Jeg  har  i  Virkeligheden  ikke  tænkt  saa  meget 
over  det.  Naturligvis  ved  jeg,  at  ha.n  er  Kirkens  Grundvold. 
Og  jeg  tror,  at  hans  Aand  er  iblandt  os  i  Verden  for  at 
hjælpe  os,  naar  vi  trænger  til  hans  Hjælp.  Men  lad  mig 
stille  dig  det  samme  Spørgsmaal.  Du  er  Missionær  og  har 
sandsynligvis  tilbragt  nogen  Tid  med  at  tænke  over  selve 
dette  Problem.  Hvad  betyder  Kristus  fordig? 
MISSIONÆREN:  Det  er  paa  sin  Plads  at  stille  mig  dette 
Spørgsmaal.  Kristus  betyder  mange  meget  betydningsfulde 
Ting  for  mig.  For  det  første  har  jeg  den  absolutte  Forvis- 
ning om,  at  jeg,  mit  Liv,  vil  være  evigt.  Døden  er  ikke 
Enden  paa  Tingene,  snarere  Begyndelsen. 
VENNEN:  Saa  tror  du  paa  Opstandelsen? 
MISSIONÆREN:  Ja,  bogstaveligt.  Frelseren  tog  igen  sit 
Legeme,  og  det  skyldtes  ham,  at  alle  Mennesker  vil  blive 
givet  den  samme  Lejlighed. 

VENNEN:  Men,  er  denne  Tro  paa  et  evigt  Liv  ikke  af  en 
noget  fjern  Beskaffenhed,  som  kun  er  af  liden  Betydning 
her  og  hisset? 

MISSIONÆREN:    Tværtimod.    Jeg   har   altid    troet  for 

Eksempel  —  at  hvis  en  Dreng  i  Skolen  vidste,  at  han  vilde 
studere  Medicin,  at  han  da  vilde  arbejde  flittigere  og  lægge 
sin  Plan  mere  omhyggeligt  end  den,  som  ikke  har  sat  sig 
noget  Maal  for  Fremtiden.  Det  er  paa  samme  Maade  min 
Mening,  at  hvis  et  Menneske  tror,  at  det  vil  leve  for  evigt, 
at  det  da  vil  begynde  at  leve  et  bedre  Liv  straks.  En  Mæng- 
de af  de  Ting,  som  vi  i  Almindelighed  tillægger  stor  Værdi, 
saasom  Besiddelsen  af  Rigdomme,  mister  meget  af  deres 

Betydning  stillet  overfor  Troen  paa  det  evige  Liv.  En 
Mængde  Ting,  som  paa  den  anden  Vis  ikke  vederfares  fuld 
Retfærdighed,  som  f.  Eks.  et  rent  og  maadeholdent  Liv 
faar  fornyet  Betydning  og  Aktualitet  ved  Bevidstheden  om, 
at  vi  er  evige  Væsener,  og  at  vi  skal  tage  vore  Legemer  i 
Besiddelse,  ligesom  den  opstandne  Kristus  gjorde.  Den  be- 
stemte Forvisning  om  den  Evighed,  hvori  du  og  jeg  og  vi 
alle  skal  leve,  arbejde  og. stræbe  efter  gensidig  og  individuel 
Udvikling  er  den  første  vidunderlige  Ting,  som  Kristus  be- 
tyder for  mig. 

VENNEN:  Er  denne  jeres  Tro  ikke  i  Samklang  med  vor 
Kirkelære  om  Frelse  gennem  Naade? 

MISSIONÆREN:  Min  Mening  er,  at  denne  Lære  om  Frelse 
gennem  Naade,  som  jeg  har  set  den  almindeligt  forstaaet, 
ikke  helt  er  i  Overensstemmelse  med  Frelserens  Lærdom- 
me og  med  Retfærdighedens  Principper. 
VENNEN:  Hvad  mener  du? 

MISSIONÆREN:  Det  fører  mig  til  den  anden  store  Betyd- 
ning, som  Kristus  har  for  mig.  Det  er  sandt,  at  hele  Men- 
neskeheden væsentligt  gennem  Frelserens  Forsoning  vii 
opstaa  og  derved  blive  frelst. 

VENNEN:  Og  derfor  er  vi  frelst  ved  hans  Naade. 
MISSIONÆREN:  Det  er  sandt.  Men  den  Tilstand,  vi  op- 
naar  i  Livet  paa  den  anden  Side  vil  fuldstændig  afhænge 
af  vort  Liv  her  paa  Jorden.  Alle,  som  blot  tror  paa  Her- 
ren, vil  ikke  opnaa  en  Ophøjelse.  En  saadan  Tanke  er  i 
Modstrid  med  Retfærdighedens  Principper.  Menneskene  vil 
faa  efter  Fortjeneste  for  deres  Gerninger,  ikke  for  deres 
Udtalelser  om  Tro  og  Trosspørgsmaal.  Frelseren  sagde 
selv:  »Ikke  enhver,  som  siger  Herre,  Herre,  skal  indkomme 
i  Guds  Rige,  men  den,  som  gør  min  Faders  Vilje,  som  er  i 
Himmelen.« 

VENNEN:  Det  er  fornuftigt  nok. 

MISSIONÆREN:   Og  Frelseren   anviste  os  Vejen,  hvorved 
vi  kunde  blive  lykkelige  her  og  i  Livet  efter  Døden,  hvor 
de  ikke   alene  kan  blive   frelst   fra   Dødens   Lænker,   men 
ogsaa  ophøjet  til  en  Stilling  efter  Fortjeneste.  Derfor  be- 
tyder Kristus  for  mig  en  vis  Raadgiver  og  Fører,  en   der 
ønsker  Livet  for  mig,  og  at  dette  Liv  maa  blive  lykkeligt. 
For  mig  er  han  ikke  nogen   verdensfjern   Skikkelse,   som 
man  taler  om,  men  en  Realitet.  Jeg  anser  ham  snarere  for 
en  Ven,  og  i  det  Lys  ser  jeg  paa  ham. 
VENNEN:  Du  personliggør  ham  næsten. 
MISSIONÆREN:  Ja,  fordi  han  for  mig  er  en  Personlighed. 
Og  hvilken  Styrke  er  der  ikke  i  Bevidstheden  om,  at  man 
som  Ven  har  Guds  Søn! 
VENNEN:   Kristus  betyder  virkelig  noget  for  dig.  Og  det 

er  altsammen  meget  interessant.  Der  synes  ikke  at  være 
megen  Tvivl  i  dit  Sind  med  Hensyn  til  Frelserens  Betyd- 
ning for  dig,  men  det  forbavser  mig  ikke,  at  der  kun  er  saa 
i'aa  Mennesker,  der  føler  saaledes. 
MISSIONÆREN:  Og  hvorfor  forbavser  det  dig  ikke? 
VENNEN:  Fordi  Bibelen  giver  os  det  eneste  Bevis  for,  at 
Kristus  nogensinde  levede.  Og  Bibelen  er  nu  Genstand  for 
saa  megen  Kritik.  Jeg  har  endog  ladet  mig  fortælle,  at 
nogle  Præster  ikke  anser  det  for  givet,  at  Frelseren  virke- 
lig var  Guds  Søn. 

MISSIONÆREN:  Du  har  givet  Udtryk  for  en  Tanke,  som 
næres  af  mange  Mennesker.  Men  jeg  er  taknemmelig  for, 
at  der  er  flere  Vidner  om  Frelserens  guddommelige  Mis- 
sion og  om  den  Sandhed,  at  han  stadig  lever. 
VENNEN:  Mener  du,  at  der  er  flere  Beviser  om  Jesu  Kristi 
historiske  Virkelighed?  Det  har  jeg  aldrig  før  hørt  om. 
MISSIONÆREN:  Det  er  nu  en  antaget  og  interessant  Sand- 
hed, at  der  paa  den  Tid,  da  Frelseren  levede  paa  Jorden, 
boede  Folk  i  Amerika.  Det  er  min  Tro,  at  i  det  mindste  en 
væsentlig  Del  af  dem  var  af  israelitisk  Oprindelse,  og  at 
de  fulgte  nogle  af  det  gamle  Israels  religiøse  Ceremonier. 
Amerika  havde  været  et  forjættet  Land,  hvortil  Herren 
havde  ført  deres  Forfædre.  Og  af  en  af  disse  det  fordums 
Amerikas  Nationers  Optegnelser  har  vi  Beretningen  om,  at 
Frelseren  besøgte  dem  efter  sin  Opstandelse  og  fortalte 
dem:  »I  er  de  andre  Faar,  om  hvem  jeg  talte.« 
VENNEN:  Mener  du  virkelig,  at  Kristus  besøgte  Amerika? 
MISSIONÆREN:  Ja,  det  siger  de  hellige  Optegnelser.  Den 
opstandne  Herre  tilbragte  tre  Dage  hos  dette  Folk.  Han  or- 
ganiserede sin  Kirke  blandt  dem  og  lærte  dem  de  Princip- 
per, han  havde  lært  dem  i  Palæstina.  Og  da  han  forlod 
dem,  lovede  han,  at  han  engang  vilde  vende  tilbage. 
VENNEN:  Det  er  noget  mærkeligt  noget,  som  jeg  aldrig 
har  hørt  om  før. 

MISSIONÆREN:  Den  legendariske  Erindring  om  dette  Be- 
søg lever  stadig  blandt  Amerikas  oprindelige  Indbyggere, 
Indianerne.  I  Virkeligheden  var  den  frygtelige  Erobring  af 
Mexico  og  Peru  af  en  Haandfuld  spanske  Erobrere  kun 
muliggjort  paa  Grund  af  de  indfødtes  Tro  paa  deres  hvide 
Guds  Tilbagevenden,  for  hvem  de  fejlagtigt  antog  Cortez  og 
Pizarro. 

VENNEN:  Jeg  har  ofte  hørt  om  denne  det  tidlige  Amerikas 
store  legendariske  hvide  Gud,  men  det  er  første  Gang,  at 
det  er  blevet  fortalt  mig,  at  Jesus  Kristus  kan  have  været 
denne  Karakter.  Og  dog  synes  det  hele  med  Henblik  paa  de 
Lærdomme,  der  skyldes  ham,  fuldstændig  fornuftigt.  Hvor 
kan  man  læse  om  denne  Beretning  om  Jesus  Kristus? 

MISSIONÆREN:  Den  er  smukt  fortalt  i  Mormons  Bog, 
som  blandt  andre  Grunde  kom  for  Dagens  Lys,  for  at 
overbevise  Verden  om,  at  Jesus  er  Kristus.  Hundreder  af 
Tusinder  har  bevidnet,  at -denne  Bog  er  Guds  Ord. 
VENNEN:  Jeg  vil  gerne  læse  den  engang.  Jeg  begynder  at 
se  Grunden  til  jeres  faste  Tro  paa  Frelseren.  Har  I  andre 
Beviser? 

MISSIONÆREN:  Vidnesbyrd,  som  virker  overbevisende 
paa  mig.  Joseph  Smith  og  Oliver  Cowdery  bevidnede,  at 
de  i  Aaret  1836  i  Kirtland  Tempel  blev  Vidne  til  en  usæd- 
vanlig Hændelse. 

Saaledes  lyder  deres  Vidnesbyrd: 

Vi  saa  Herren  staa  paa  Talerstolens  Brystværn  foran  os, 
og  under  hans  Fødder  var  der  et  fint  lagt  Gulv  af  ægte 
Guld  i  Farve  lig  Rav. 

Og  hans  Øjne  var  som  en  Ildslue,  hans  Haar  var  hvidt 
som  nyfalden  Sne,  hans  Ansigt  overgik  Solen  i  Klarhed,  og 
hans  Røst  var  som  store  Vandes  Brusen,  ja,  Jehovas  Røst, 
og  han  sagde: 

»Jeg  er  den  første  og  den  sidste;  jeg  er  den,  som  lever, 
jeg  er  den,  som  blev  ihjelslaget;  thi  jeg  er  eders  Talsmand 
hos  Faderen.« 

VENNEN:  Det  er  sandelig  en  detailleret  og  levende  Beskri- 
velse, og  for  den,  som  tror  paa  Joseph  Smith  et  overbevi- 
sende Vidnesbyrd.  Men  — 

MISSIONÆREN:  Men  for  den,  der  stadig  tvivler,  er  der 
endnu  et  andet  Vidnesbyrd;  inaaske  det  mest  overbevisende 
af  dem  alle.  Og  det  er  Aandens  Vidnesbyrd,  der  er  blevet 
lovet  ethvert  Menneske,  som  søger  det  j  Tro  og  lever  for  at 
blive  værdig  dertil. 
VENNEN:  Og  hvad  er  det? 

MISSIONÆREN:  Du  vil  huske  Frelserens  Ord,  da  han  var 
her  paa  Jorden.  Saavidt  jeg  erindrer  findes  de  nedskrevet  i 
Johannes  Evangelium  7.  Kapitel.  »Hvis  noget  Menneske  vil 
gøre  hans  Vilje  skal  han  vide,  om  Læren  er  af  Gud  eller 
jeg  taler  af  mig  selv.«  Jeg  tror,  at  de  Ord  er  lige  saa  gyl- 
dige i  Dag,  som  de  var,  da  de  blev  udtalt.  Og  det  var  ved 
at  prøve  dette  Løfte,  at  jeg  for  mig  selv  fik  Kundskab  om 
de  Sandheder,  som  vi  har  talt  om. 
VENNEN:  Det  er  næsten  en  Udfordring  til  mig. 
MISSIONÆREN:  For  min  egen  Part  kan  jeg  bevidne,  at 
der  ikke  i  mit  eget  Sind  er  nogen  Tvivl  om,  at  Herren  lever, 
og  at  hvert  Menneske,  som  søger  ham  i  Retfærdighed,  vil 
faa  Vished  om  denne  Kendsgerning.  Nøglen  til  virkelig 
Lykke  ligger  i  at  tjene  ham  og  hans  Sag. 

Brev  fra  Amerika. 


Salt  Lake  City,  den  11.  Febr.  1938. 

Kære  Præsident  Garff! 

Som  Sekretær  for  Kirkens  danske  Organisation  her  i 
Salt  Lake  City  skriver  jeg  disse  Linjer  til  Dem. 

Vi  havde  indbudt  Præsident  Alma  L.  Petersen  til  at 
komme  til  Stede  ved  vort  ugentlige  Møde  i  Gaar  Aftes, 
Torsdag  Aften,  og  ikke  alene  kom  han  til  vor  Glæde  til 
Stede,  men  Ældste  Jens  Olsen  kom  sammen  med  ham,  og 
de  blev  vore  Talere  ved  Mødet.  Blandt  andre  nylig  hjem- 
komne Missionærer,  der  kom  til  Stede  ved  Mødet,  var  de 
unge  Ældster,  Thomas  Drury  og  Victor  E.  Degn.  At  der 
var  Liv  i  Mødet  er  en  Selvfølge.  Det  er  der  altid,  naar  Hjer- 
tets Bønner,  evangelisk  Tale  og  Lovprisninger  gaar  sam- 
men. 

Vort  Præsidentskabs  Medlemmer  kunde  lykkeligvis  og- 
saa  alle  være  til  Stede.  De  er:  C.  N.  Christensen,  for  læn- 
gere Tid  tilbage  Missionær  i  Danmark;  i  en  Aarrække  Bi- 
skop i  én  af  Salt  Lake  Citys  Wards  (Sogne)  og  for  nær- 
værende én  af  Turistførerne  paa  Tempelpladsen,  naar  hans 
Tid  tillader  dette.  De  øvrige  Brødre  i  vort  Præsidentskab 
er  Christian  M.  Petersen  og  Rasmus  K.  Sørensen.  Ældster- 
ne  Orla  Nielsen  og  Arnold  Christensen  er  henholdsvis 
Sangleder  og  Organist  i  vor  lille  Organisation.  Ældste  An- 
ders Jacobsen  er  Præsident  for  den  danske  genealogiske 
Organisation,  og  Søster  Jonna  Olsen  er  nyindsat  Præsident 
for  Emigrantforeningen.  Jeg  tror,  at  jeg  kan  sige  med 
Sandhed,  at  de  forskellige  Bestyrelsesmedlemmer  indenfor 
vor  Organisation  alle  bestræber  sig  for  at  fremme  de  for- 
skellige evangeliske  Foretagender,  vi  har  sat  os. 

Saa  vel  Ældste  Jens  Olsen  som  Ældste  Alma  L.  Peter- 
sen talte  opmuntrende  og  indtryksfuldt  til  Forsamlingen 
paa  henved  100  Mennesker,  maaske  alle  Medlemmer  af 
Kirken,  og  de  sluttede  deres  indholdsrige,  trosstyr kende  og 
hjertetrøstende  Taler  med  at  nedbede  Guds  Velsignelse 
over  os. 

De  af  de  danske  Hellige  her  saa  velkendte  Sangere,  eller 
Musikere,  Gerda  Tronier  Jensen,  Broder  Gerhard  Tronier 
og-  hans  Hustru,  Rigmor  Tronier,  Mrs.  Nancy  Olsen,  Mrs. 
Westlund-Stoker  og  Henry  Larsen  gav  os  flere  fine  Sang- 
og  Musiknumre.  Jeg  ønsker,  at  I  skal  vide  lidt  om,  hvilke 
gode  Søskende  vi  har  i  vor  Organisation. 
Det  var  os  en  Glæde  at  høre,  at  som  Følge  af  Præsident 

Petersens  Anstrengelser  for  at  faa  de  saa  nødvendige  Mis- 
sionærer sendt  til  Danmark,  at  der  nu  er  ikke  mindre  68 
Missionærer  i  vort  Fødeland.  Vi  takker  for  alle  de  kærlige 
Hilsener,  I  har  sendt  os.  Kong  Kristian  den  Tiendes  Hil- 
sen til  os  gennem  Præsident  Petersen  var  en  ægte  dansk 
Opmuntring,  som  var  meget  paaskønnet  af  os.  Hav  det  nu 
alle  godt !  Maa  Guds  rigeste  Velsignelser  være  eder  alle  og 
alle  gode  danske  Folk  til  Del,  er  vor  Bøn  i  vor  fælles  Frel- 
ser, Jesu  Kristi  Navn. 

Paa  Præsidentskabets  Vegne  Niels  F.  Green. 


Den  danske  Missions  Historie. 


(Fortsat) 
Søndag  den  15.  September  1850  blev  et  Møde  afholdt  i  et 
lejet  Lokale  i  Vingaardsstræde,  ved  hvilken  Lejlighed  den 
første  Gren  af-Jesu  Kristi  Kirke  af  Sidste  Dages  Hellige  blev 
organiseret  i  Danmark  med  Ældste  George  P.  Dykes  som 
Præsident,  Johan  B.  Førster  som  Sekretær  og  Christian 
Christiansen  Kasserer.  Lauritz  B.  Malling,  Ole  Svendsen 
og  (Andreas  Ågren  blev  indvalgt  i  en  Komité,  der  skulde 
tage  Vare  paa  Grenens  finansielle  Affærer,  og  blandt 
andre  Ting  blev  det  paalagt  disse  Brødre  at  leje  en  pas- 
sende Sal,  som  de  Hellige  kunde  bruge  til  deres  offentlige 
Møder.  Der  var  ca.  50  Medlemmer  til  Stede  ved  dette  Møde, 
hvad  der  sandsynligvis  repræsenterede  det  overvejende 
Medlemstal  i  Københavns  Gren,  da  den  blev  organiseret. 
Indtil  daværende  Tidspunkt  havde  Ældste  Snow  ikke  været 
tilskyndet  til  at  leje  nogen  Sal  til  Afholdelse  af  offentlige 
Møder  i  København,  men  havde  anset  det  for  bedst  for  sig 
og  de  øvrige  Missionærer  at  indskrænke  sig  til  private  Sam- 
taler med  Folk  og  at  afholde  mindre  Husmøder.  Medens 
de  saaledes  skaffede  sig  en  Mængde  Venner,  fik  de  ogsaa 
Lejlighed  til  at  blive  bekendt  med  Landets  Love,  Sæder  og 
Skikke. 

Komiteen,  der  skulde  sørge  for  at  leje  en  Sal,  udførte  Ar- 
bejdet prompte  og  lejede  af  en  Herr  Nehm  en  stor  og  god 
Sal  i  Lille  Kongensgade  21  i  Byens  Hjerte.  Ældste  Snow 
betalte  50  Rigsdaler  forud  for  tre  Maaneders  Leje.  De  om- 
vendte var  alle  Arbejdere  og  fattige,  men  de  anskaffede 
ikke  destomindre,  hvad  der  behøvedes  af  Stole,  Bænke  og 
andet  Inventar  til  Salen  og  begyndte  ogsaa  at  samle  Penge 
ind  til  Lejen. 

Onsdag  den  18.  September  ankom  Ældste  John  E.  Fors- 

gren  til  København  som  landsforvist  fra  Sverige.  Denne 
Dags  Aften  blev  det  første  Møde  i  den  nye  Sal  afholdt.  Det 
blev  overværet  af  de  Hellige  og  nogle  faa  af  deres  Venner. 
Ældste  Forsgren  gav  en  detailleret  Beretning  om  sine  Er- 
faringer og  Lidelser  i  Sverige.  Ved  at  lytte  til  denne  inter- 
essante, men  dog  sørgelige  Beretning  fyldtes  de  Helliges 
Øjne  med  Taarer  og  deres  Hjerter  blødgjordes,  for  de  be- 
gyndte at  forstaa,  at  den  samme  Modgang  og  de  samme 
Forfølgelser,  der  fulgte  med  Evangeliets  Forkyndelse  i  for- 
dums Tid  ogsaa  vilde  blive  en  Del  af  de  Erfaringer,  som 
de  samme  Princippers  Forsvarere  vilde  møde  i  det  nit- 
tende Aarhundrede,  endog  blandt  de  frihedselskende  Ind- 
byggere i  det  nordlige  Europa. 

3.  KAPITEL. 

Medens  de  Begivenheder,  der  er  blevet  omtalt  i  det  fore- 
gaaende  Kapitel  fandt  Sted  i  København,  havde  Ældste 
John  E.  Forsgren,  som  den  19.  Juni  1850  havde  forladt  sine 
Missions-Kammerater  Erastus  Snow,  Peter  O.  Hansen  og 
George  P.  Dykes  i  København,  fortsat  Rejsen  til  Gefle  i 
Sverige.  I  Nærheden  af  denne  By  fandt  han  sin  Broder 
Peter  Adolph  Forsgren  og  sin  Søster  Christina  Erika  Fors- 
gren i  Live  i  deres  gamle  Hjem.  Hans  Fader,  Johan  Oluf 
Forsgren,  var  ude  paa  en  Sørejse  til  Amerika.  Ældste  Fors- 
grens Broder  var  meget  syg  af  Tæring  og  af  Lægerne  er- 
klæret uhelbredelig.  Saa  snart  Ældste  Forsgren  gjorde  For- 
maaiet  med  sit  Besøg  kendt  blandt  Naboerne  mødte  han 
straks  Modstand.  Landets  Love  foreskrev  Straf  for  enhver 
religiøs  Bevægelse,  som  de  lutheranske  Præster  ansaa  for 
at  være  fjendtlig  overfor  den  lutherske  Tro,  som  dengang 
var  og  stadig  er  Sveriges  Statsreligion.  Præsterne  og  Gejst- 
ligheden i  det  hele  taget  var  —  med  de  borgerlige  Myndig- 
heder paa  deres  Side  —  meget  strenge  og  nøjeregnende 
med  Haandhævelsen  af  de  Love,  der  forbød  religiøs  Frihed 
i  Landet,  skønt  en  stor  Del  af  Befolkningen  krævede  større 
Frihed.  En  Del  Bønder  blev  snart  interesseret  i  Ældste 
Forsgrens  Lære  og  lyttede  med  Interesse  til  hans  Budskab, 
men  han  var  under  Politiets  Opsigt,  og  i  Overensstemmelse 
med  de  svenske  Love  angaaende  Rejsende  paa  den  Tid 
blev  hans  Pas  tilbageholdt  i  »Landskansliet«.  Dette  for- 
hindrede ham  i  at  rejse  til  nogen  anden  By  uden  Tilladelse, 
for  paa  den  Tid  blev  en  Rejsende,  indfødt  eller  fremmed, 
som  blev  fundet  uden  Pas  set  paa  og  behandlet  næsten  som 
en  undsluppen  Forbryder. 

Under  disse  Forhold  fastede  og  bad  Ældste  Forsgren, 
bedende  Herren  om  at  aabne  Vejen  for  ham,  medens  han 
i  det  stille  prædikede  Evangeliet,  naarsomhelst  der  gaves 
ham  en  Lejlighed  dertil.  Han  oversatte  ogsaa  Orson  Pratts 

Traktat  »Mærkværdige  Syner«  til  Svensk,  men  ingen  Bog- 
trykker vovede  at  trykke  den.  Han  forærede  da  Manuskrip- 
tet til  nogle  af  dem,  der  havde  fattet  Tro  paa  hans  Bud- 
skab. 

Blandt  de  omvendte  var  hans  Broder  Peter  A.  Forsgren, 
som  gennem  Tro  og  Salvelse  med  Olie  var  blevet  oprejst 
fra  sit  Sygeleje,  og  den  26.  Juli  1850  døbte  han  ham  som 
den  første  Frugt  af  Evangeliets  Forkyndelse  i  dets  Fylde  i 
Sverige.  Denne  Daab  fandt  Sted  ca.  3  Uger  før  den  første 
Daabshandling  i  Danmark.  John  E.  Forsgren  blev  saaledes 
den  første,  der  udførte  denne  hellige  Handling  i  Skandi- 
navien. 

Kort  efter  Ældste  John  E.  Forsgren  havde  døbt  sin  Bro- 
der, døbte  han  ogsaa  sin  Søster  og  to  andre  Personer  i 
Gefle,  hvorefter  han  bestemte  sig  til  at  drage  til  Stockholm 
i  Haab  om  der  at  finde  mere  Tolerance  hos  Øvrigheden  og 
Folket  i  Almindelighed,  og  hvis  det  var  Tilfældet  bedre 
Muligheder  i  at  indføre  Evangeliet.  Derfor  hentede  han  sit 
Pas  den  3.  August,  men  han  kom  for  sent  til  Damperen  og 
var  ladt  tilbage  i  Gefle. 

(Fortsætles) 


Et  bemærkelsesværdigt  Arbejde. 


Et  bemærkelsesværdigt  Missionærarbejde  er  blevet  ud- 
ført i  denne  Kirke  af  ydmyge  Mænd  og  Kvinder.  I  det  store 
og  hele  har  det  ikke  været  universitetsuddannede  Menne- 
sker. Deres  Uddannelse  har  været  baseret  paa  gode  Hjems 
Indflydelse  og  Disciplin,  kirkelig  Organisation  og  individu- 
elle Vidnesbyrd.  Deres  Vidnesbyrds  og  Livs  Indflydelse  har 
været  mægtigere  end  deres  Prædiken.  Den  eneste  Veltalen- 
hed, de  har  erhvervet  sig  i  at  forkynde  deres  Budskab  er 
deres  Livs  Veltalenhed.  De  har  forkyndt  Kristi  naturlige, 
ligefremme  og  glade  Budskab  paa  en  naturlig  og  frejdig 
Maade.  Var  det  ikke  den  Maade,  Frelseren  benyttede  sig 
af?  Tilpassede  han  ikke  altid  sin  Lære  for  Folket,  dets 
Sprog  og  Forstaaelse? 

Hvad  disse  Herrens  Udsendinge  har  gjort  for  Individer, 
Familier  og  Nationer  vilde  fylde  Bøger.  Over  I  Million 
Hjerter  svulmer  i  Dag  af  Taknemmelighed  for  deres  vel- 
signede Arbejde.  En  Mand  betragter  sit  Hjem,  den  kærlige 
Familie,  som  omgiver  ham,  sin  blomstrende  Forretning, 
glæder  sig  over  sine  Medmenneskers  Agt  og  Broderskabet  i 
Præstedømmet,  sin  Tro,  sin  Tilfredshed,  sine  straalende 
Haab;  og  fra  sit  Hjertes  Dyb  raaber  han:  »Gud  velsigne 
den  Missionær,  som  bragte  mig  dette!«  Stephen  L.  Richards. 

Mindedage. 


Hans  N.  Ogaard. 


Den  4  Marts  1938  fejrede 
en  kendt  Mand  indenfor 
Københavns  Gren  og  over- 
hovedet i  Den  danske  Mis- 
sion, Ældste  Hans  Nielsen 
Ogaard  sin  75  Aars  Fød- 
seldag. Broder  Ogaard  blev 
født  i  Sigerslevvester  i 
Nærheden  af  Frederiks- 
sund som  ældste  Søn  af 
Peder  Nielsen  og  Ane  Mar- 
grethe Hansen.  Broder 
Ogaards  Forældre  ejede 
en  lille  Ejendom,  som  de 
passede  omhyggeligt.  Mo- 
deren lært  Børnene  at  læ- 
se, skrive  og  regne,  før  de 
kom  i  Skole.  I  Efteraaret 
1875  blev  Faderen  angre- 
bet af  en  meget  ondartet 
Brystsygdom  og  blev  overført  til  Frederiksværk  Sygehus. 
Broder  Ogaard  maatte  naturligvis  som  den  ældste  af  Bør- 
nene hjælpe  med  til  Hjemmets  Opretholdelse.  I  Mellem- 
tiden var  Moderen  ogsaa  blevet  syg,  idet  hun  var  blevet 
fuldstændig  lam  i  Underkroppen  og  ude  af  Stand  til  at 
støtte  paa  Bennene.  Denne  Livets  bitre  Alvor  prægede  na- 
turligt Hjemmet  og  Børnene. 

Broder  Ogaard  aftjente  sin  Værnepligt  i  1884  og  blev 
derefter  Befalingsmand  og  virkede  indenfor  Hærens  Ram- 
mer til  1908.  Det  var  i  denne  Periode,  da  han  bestyrede 
Kasernens  Marketenderi,  han  kom  i  Forbindelse  med  Kirken, 
idet  Opvartningsjomfruen,  Ingeborg  Pagh  var  Medlem  af 
Jesu  Kristi  Kirke  af  Sidste  Dages  Hellige.  Dette  kom  til  at 
betyde  et  afgørende  Vendepunkt  i  Broder  Ogaards  Liv. 
Baade  han,  hans  Hustru  og  Børn  blev  snart  indlemmet  i 
Kirken. 

I  April  1908  emigrerede  Familien  til  Utah,  hvor  de  slog 
sig  ned  i  Brigham  City,  og  hvor  Søster  Ogaard  døde  den 
22.  August  1922.  —  I  1923  blev  Broder  Ogaard  kaldet  til 
at  udføre  en  Mission  i  Danmark  og  ankom  til  København 
den  4.  December  samme  Aar. 

Broder  Ogaard  har  i  særlig  Grad  interesseret  sig  for  det 
genealogiske  Arbejde,  som  han  betyder  uendelig  meget  for. 

Han  er  aldrig  blevet  træt  af  at  forklare  Søskende  Betydnin- 
gen af  dette  Arbejde;  og  iøvrigt  nærer  Broder  Ogaard  en 
brændende  Kærlighed  til  Jesu  Kristi  Evangelium.  Hans 
Vidnesbyrd  om  Kirkens  guddommelige  Mission,  er  urokke- 
ligt, hans  Tro  dyb  og  ægte,  hans  Liv  et  Eksempel  til  Efter- 
følgelse. Broder  Ogaard  er  i  Besiddelse  af  den  smukke 
menneskelige  Egenskab,  at  han  er  ens  overfor  alle:  gamle 
og  unge,  rige  og  fattige.  Man  kan  passende  sige  om  Broder 
Ogaard,  som  (Apostlen  Paulus  sagde:  »Jeg  skammer  mig 
ikke  ved  Evangeliet,  thi  det  er  en  Guds  Kraft  til  Frelse  for 
hver  den,  som  tror.« 

Gud  velsigne  Broder  Ogaard  og  hans  Familie  i  de  kom- 
mende Aar !  Maa  Lykke  og  Glæde,  Sundhed  og  Fred  være 
deres  Lod!  O.  B.  W. 


Niels  Albeck  og  Hustru. 

Søndag  den  3.  April  1938,  fejrede  et  velkendt  Par  inden- 
for Randers  Gren  deres  Guldbryllup,  idet  Broder  og  Søster 
Albeck  denne  Dng  for  50  Aar  siden  indgik  Ægteskab.  Niels 
Albeck  blev  født  den  19.  December  1863  og  Marie  Erika  Al- 
beck d.  11.  Oktober  1864.  De  er  begge  trofaste  Medlemmer 
af  Kirken,  af  hvilken  de  blev  Medlemmer  henholdsvis  den 
9.  Juli  1911  og  den  2.  April  1911.  De  har  tre  Børn,  to  Søn- 
ner og  en  Datter.  Begge  Sønnerne  lever,  medens  Datteren 
døde  for  nogle  faa  Aar  siden  i  U.S.A.  som  en  trofast  Sidste 
Dages  Hellig.  Broder  og  Søster  Albeck  er  Gud  taknemme- 
lige for  Evangeliet,  som  de  er  blevet  delagtiggjort  i.  Det  er 
altid  en  Glæde  at  besøge  disse  Søskende  i  deres  hyggelige 
Hjem.  Forfatteren  af  denne  Artikel  har  mange  Gange  gæ- 
stet Guldbrudeparrets  Hjem  og  gaaet  beriget  og  velsignet 
derfra. 

Det  er  vort  oprigtige  Ønske  og  ydmyge  Bøn,  at  det  al- 
drende Pars  Livsaften  maa  forme  sig  lys  og  lykkelig  i  alle 
Maader.  Gud  velsigne  disse  vore  trofaste  Søskende! 

O.  B.  W. 

Missionspræsidenternes  Konference. 


De  europæiske  Missionspræsidenters  Konference  vil  i  Aar 
blive  afholdt  i  København  fra  den   17.-26.  Maj. 

Københavns  Distrikts  Konference  afholdes  den  20.,  22. 
og  23.  Maj  Søndag  den  22.  vil  Præsident  Lyman  og  flere 
andre  Missionspræsidenter  være  til  Stede. 

Den  samme  Søndag  (den  22.)  vil  følgende  Grene:  Aal- 
borg, Aarhus,  Esbjerg,  Odense  og  Randers  faa  Besøg  af 
en  af  de  fremmede  Missionspræsidenter  og  deres  Hustruer. 
De  sædvanlige  to  Møder  vil  blive  afholdf  i  disse  Grene 
denne  Søndag. 

Mark  3.  Qarff 

Missionspræsident 


Hvad  er  en  Master  M-Mand? 


For  at  stimulere  Interessen  for  Ungdomsarbejdet  og  an- 
spore de  unge  Mænd  indenfor  Kirken  til  øget  Aktivitet, 
har  vi  i  Hovedbestyrelsen  oversat  M-Mands  Lovene  og 
bearbejdet  dem  for  danske  Forhold. 

Medens  disse  Linier  gaar  i  Trykken,  udsendes  M-Mands 
Lovene  og  Instruktionerne  til  alle  Landets  Ungdomsfor- 
eninger i  et  saadant  Antal,  at  enhver  ung  Mand,  der  er  i 
Berøring  med  vor  Kirke,  kan  faa  et  Eksemplar  deraf. 

I  Betragtning  af,  at  der  i  Instruktionerne  og  Bestemmel- 
serne er  saa  meget  nyt,  som  endnu  aldrig  er  blevet  frem- 
ført herhjemme,  er  det  sandsynligt,  at  der  efterhaanden, 
som  det  skønnes  belejligt,  fremkommer  supplerende  Be- 
stemmelser. 

Det  skal  ingen  Hemmelighed  være,  at  vi  nærer  meget 
store  Forventninger  navnlig  til  Master  M-Mandsarbejdet. 

At  opnaa  Master  M-Mands  Graden  er  den  højeste  Op- 
naaelse  og  den  største  Udmærkelse,  nogen  ung  Mand  kan 
gives  i  Jesu  Kristi  Kirke  af  Sidste  Dages  Hellige,  det  er 
Resultatet  af  alsidig  Dygtighed,  Intelligens  og  ædel  Stræben 
i  Overensstemmelse  med  de  højeste  Idealer,  Kirken  har 
frembragt. 

Vil  man  være  Master  M-Mand,  kommer  man  ikke  sovende 
dertil,  man  maa  udvikle  sine  Gaver  og  Talenter.  Ansete 
Videnskabsmænd  paastaar,  at  Gennemsnitsmennesket  kun 
udvikler  10%  af  de  Evner,  som  kunde  udvikles. 

Der  forlanges  meget,  men  ikke  mere,  end  en  maalbevist 
og  intelligent  ung  Mand  kan  opnaa,  hvis  han  blot  sætter 
sin  Villie  ind  og  i  Forstaaelse  og  med  Begejstring  for 
Sagen  tager  Arbejdet  op. 

I  Bestemmelserne,  som  skal  overholdes  meget  nøje,  er 
der  i  videste  Omfang  taget  Hensyn  til  alle  Sider. 

Saaledes  kan  f.  Eks.  alle  tidligere  M-Mænd,  der  beklæder 
en  Stilling  indenfor  Kirken,  optages  til  denne  Hæder,  saa- 
fremt  de  som  M-Mænd  var  værdige  dertil  og  inden  den 
10.  Maj  1938  til  Hovedbestyrelsen  indsender  Optagelses- 
begæring  i  Overensstemmelse  med  Instruktionerne. 

Ligeledes  vil  aktive  M-Mænd,  der  ikke  er  fyldt  30  Aar, 
faa  Lejlighed  til  at  fuldføre  deres  Master  M-Mande  Ar- 
bejde, som  skal  være  afsluttet  inden   1.  Maj  1941. 

En  Master  M-Mand,  eller  som  man  kunde  sige,  en  Me- 
ster M  Mand,  skal  være  et  godt  Medlem  af  Kirken  og  maa 
i  Løbet  af  3  Aar  som  aktiv  M-Mand  have  udmærket  sig 
gentagne  Gange  indenfor  mindst  4  af  efterfølgende  Aktivi- 
teter: Som  Leder,  i  aandelig  Virksomhed,  som  Taler  eller 
Skribent,  i  Dramatik,  i  Musik  og  i  Sport. 

Som  Tegn  paa  denne  Fortjeneste  har  Master  M-Mændene 
Ret  til  at  bære  det  smukke  Master  M-Mands  Emblem,  der 
er  forarbejdet  i  purt  Guld,  symboliserende  de  høje  Idealer, 
han  har  efterlevet  og  som  han  stedse  vil  følge. 

Til  de,  der  har  Ansvaret  for  Grenenes  Trivsel,  vil  vi 
sige: 

„Giv  Arbejdet  en  god  Start!  Saa  vil  De  sikkert  faa  op- 
fyldt Deres  højeste  Ønske,  at  have  en  Stab  af  unge,  dyg- 
tige Mænd,  der  med  Dem  vil  arbejde  for  Grenens  Fremgang". 

Carry  on! 

Edmund  Kaiser. 


'Bønnens  SKvaft. 

SYiels  £f.  green. 


9ttelodi:     SHan  lever,  vor  tforløser  stor. 
SVaar  Bøn  er  sagt  fra  EHjertegrund, 
'•Vor  tHand  bli'r  trøstet,  <8ønnestund ; 
cOi  bliver  givet  herligt  &und, 
fflf  guld  og  gaver  mange  SPund, 

Saa  vi  kan  virke,  karsk  og  sund, 
3  SHjemmet  vort;  paa  fremmed  grund, 
Øg  derved  skabe  tfremtidsfund  — 
^Velsignet  bliver  vi  hver  Stund! 

£jud  hører  ydmyg  'Bøn  fra  SHund, 
3  3i]emmet  sagt,  paa  9Hark,  i  <£und. 
fHvor  vi  end  gaar  paa  fjforden  rund, 
(yud  ser  os  hver  en  ^imestund, 
Øm  snehvid  ren  er  SKjertegrund, 
°Vi  bliver  givet  herligt  Ø"und, 
^il  evig  'Virke,  sjælesund; 
3  ffesu  JVavn,  os  det  forund ! 


Fra  Missionsmarken. 


AARHUS  :Den  19.  December  1937  blev  Signe  Jensen  døbt  af 
Ældste  Enoch  Thorne,  og  den  6.  Marts  1938  indlemmedes  føl- 
gende i  Kirken  ved  Daab:  Aage  Vilhelm  Sørensen,  Kristine  Niel- 
sine Sørensen  og  Gunnar  Frank  Jensen  af  Ældsterne  Edwin 
Jensen,  Lynn  Farr  og  Enoch  Thorne. 

Fredag  den  4.  Februar  afholdtes  en  Fest,  hvor  lirer  af  Or- 
ganisationerne havde  Del  i  Programmet,  der  var  meget  livligt 
og  afvekslende;  der  afsluttedes  med  en  lille  Dans.  Til  Stede  72. 

Mandag  den  21.  Februar  afholdtes  en  Fest  til  Fordel  for  Mis- 
sionærfondet. Der  indlededes  med  Salme  og  Bøn,  hvorefter 
Ældste  Thorvald  Jensen  bød  Velkommen  og  redegjorde  for  Af- 
tenens Formaal.  Festen  optoges  af  et  udmærket  og  afvekslende 
Program,  hvori  mange  kendte  Kræfter  tog  Del.  Efter  Program- 
met blev  der  danset  til  Kl.  23,  hvorefter  der  afsluttedes  med 
Taksigelse  ved  Ældste  Alwin  M.  Jacobsen.  —  Der  var  63  til 
Stede. 

BRØNDERSLEV:  Den  13.  Januar  1938  fejrede  Broder  Anthon 
Thomsen  sin  70  Aars  Fødselsdag  i  Hjemmet,  Bryggerivej  51. 
Broder  Thomsen  har  været  Medlem  af  Kirken  ca.  15  Aar.  Hans 
Hjem  har  altid  staaet  aabent  for  Missionærerne  baade  før  og 
efter  han  blev  Medlem  af  Kirken. 


Olaf  Mortensens  Bogtrykkeri 


